তবে আর সব প্রথাগত সমাজের মতো কিহনু দ্বীপেরও নিজস্ব সমস্যা আছে। গরমকালে কিছু পর্যটকের সমাগম হয় এখানে। তাদের কাছে জিনিসপত্র বেচাকেনা আর মাছ ধরা দ্বীপবাসীর আয়ের প্রধান উৎস। অবশ্য নারীরা পোশাক তৈরি করা, পশু পালনসহ আরো নানা ধরনের কাজ করেন। তবে এগুলোতে খুব বেশি অর্থনৈতিক সমৃদ্ধি আসে না। কাজেই আধুনিক যুবক-যুবতীরা অর্থ ও আধুনিক জীবনযাত্রার জন্য দ্বীপ ছাড়ছেন, চলে যাচ্ছেন এস্তোনিয়ার মূল ভূখণ্ডে।